Predkladacia správa

 
Predkladaná Informácia o odhadovanej finančnej úspore súvisiacej s kvantifikáciou funkčných miest navrhovaných na scivilnenie v Zbore väzenskej a justičnej stráže bola spracovaná na základe úlohy B. 1. uznesenia vlády Slovenskej republiky č. 190 zo 16. marca 2011. 
Materiál poskytuje prehľad o výsledku implementácie návrhu činnosti, ktoré môžu byť v Zbore väzenskej a justičnej stráže vykonávané civilnými zamestnancami nad rámec súčasného stavu scivilnených funkčných miest (materiál č. 6691/2011 predkladaný ministerkou spravodlivosti Slovenskej republiky na 37. rokovanie vlády Slovenskej republiky dňa 16. marca 2011 - vzatý na vedomie uznesením vlády SR č. 190 zo 16. marca 2011) a odhadovaných finančných úsporách.
Materiál má informatívny charakter, nezasahuje do pôsobnosti iných  orgánov verejnej správy a nevyplývajú z neho pre tieto orgány nijaké úlohy. Z tohto dôvodu sa v súlade s ustanovením čl. 10 ods. 7 písm. a) Smernice  na prípravu a predkladanie materiálov  na rokovanie vlády Slovenskej republiky predkladá  bez medzirezortného pripomienkového konania.